ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 198.51 cr vaccine doses have been administered so far under Nationwide Vaccination Drive
- India's Active caseload currently stands at 1,22,335
- Active cases stand at 0.28%
- Recovery Rate currently at 98.51%
- 15,899 recoveries in the last 24 hours increases Total Recoveries to 4,29,37,876
- 18,815 new cases recorded in the last 24 hours
- Daily positivity rate 
- Weekly Positivity Rate 
- 86.57 cr Total Tests conducted so far; 3,79,470 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 8 जुलै 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 198.51  कोटींचा टप्पा पार केला आहे. 2,59,95,556 सत्रातून हे लसीकरण पार पडले आहे. देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.72  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
भारतातील रुग्णसंख्या सध्या 1,22,335 इतकी आहे, ती देशाच्या एकूण रुग्णसंख्येच्या तुलनेत 0.28% इतकी आहे. परिणामी, भारतात रुग्ण बरे होण्याचा दर 98.51% झाला आहे. गेल्या 24 तासांत 15,899 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,29,37,876 झाली आहे.
गेल्या 24 तासात 18,815 नव्या कोरोना रुग्णांची नोंद झाली.
गेल्या 24 तासात एकूण 3,79,470 चाचण्या करण्यात आल्या. भारताने आतापर्यंत एकूण 86.57  कोटींहून अधिक चाचण्या केल्या आहेत. साप्ताहिक पॉझिटिव्हिटी दर सध्या 4.09% तर दैनंदिन पॉझिटिव्हिटी दर 4.96% आहे.
इतर अपडेट्स :
- राज्ये आणि केंद्रशासित प्रदेशांकडे अजूनही 10.54 कोटींपेक्षा अधिक लसीच्या न वापरलेल्या उपयोगी मात्रा आहेत.S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
पंतप्रधान कार्यालय
पंचायत राज दिनानिमित्त पंतप्रधान नरेंद्र मोदी उद्या मध्यप्रदेशात राष्ट्रीय ग्रामीण स्वराज अभियानाचा प्रारंभ करणार
नवी दिल्ली, 23 एप्रिल 2018
पंतप्रधान नरेंद्र मोदी उद्या राष्ट्रीय पंचायत राज दिनानिमित्त मध्यप्रदेशातल्या मांडला इथे भेट देणार आहेत. एका जनसभेत पंतप्रधान राष्ट्रीय ग्रामीण स्वराज अभियानाचा शुभारंभ करतील आणि मांडला इथून देशभरातल्या पंचायत राज प्रतिनिधींना संबोधित करतील.
येत्या पाच वर्षासाठी आदिवासी विकासाचा पथदर्शी आराखडा पंतप्रधान यावेळी सादर करणार आहेत. मांडला जिल्ह्यातल्या मनेरी इथे इंडियन ऑईल कॉर्पोरेशनच्या एलपीजीबॉटलींग प्लँटचे भूमीपूजनासाठीच्या फलकाचे अनावरण पंतप्रधान करतील. स्थानिक सरकारी मार्गदर्शक पुस्तिकेचेही पंतप्रधानांच्या हस्ते प्रकाशन होईल.
स्वच्छा निरोगी आणि विद्युतीकरणयुक्त भारतासाठीची सरकारची कटिबद्धता लक्षात घेऊन, 100 टक्के धुरविरहीत स्वयंपाकघरे, मिशन इंद्रधनुषअंतर्गत 100 टक्के लसीकरण उद्दीष्ट साध्य करणाऱ्या तसंच सौभाग्य योजनेअंतर्गत, विद्युतीकरणाचे 100 टक्के उद्दीष्ट साध्य करणाऱ्या खेड्यांच्या सरपंचाचा, पंतप्रधानांच्या हस्ते गौरव करण्यात येणार आहे.
सर्व श्रेष्ठ पंचायत पुरस्कार योजनेअंतर्गत, राष्ट्रीय ई-पंचायत पुरस्कार आणि ग्राम पंचायत विकास पुरस्कार योजनेच्या विजेत्यांचा यावेळी पंतप्रधानांच्या हस्ते गौरव करण्यात येईल.
मध्य प्रदेशातल्या विकासाच्या दृष्टीने महत्वाकांक्षी जिल्ह्यांच्या जिल्हाधिकाऱ्यांशीही पंतप्रधान संवाद साधणार आहेत.
भावना/निलिमा/दर्शना
(Visitor Counter : 131
पर्यावरण, वन एवं जलवायु परिवर्तन मंत्रालय
एकदा वापर होणाऱ्या प्लॅस्टिकपासून भारताला मुक्त करण्यासाठी महा अभियान राबवणार-प्रकाश जावडेकर
नवी दिल्ली, 15 ऑगस्ट 2019
एकदा वापर होणाऱ्या प्लॅस्टिकपासून भारताला मुक्त करण्याचे आवाहन पंतप्रधान नरेंद्र मोदी यांनी स्वातंत्र्यदिनी केलेल्या भाषणात केले असून त्याला प्रतिसाद म्हणून सर्व संबंधितांना सहभागी करून घेणारे महा जन अभियान सुरू केले जाईल असे केंद्रीय पर्यावरण, वने आणि हवामान बदल आणि माहिती आणि प्रसारण मंत्री प्रकाश जावडेकर यांनी केले आहे. जावडेकर ब्रिक्स आणि बेसिक देशांच्या मंत्रिस्तरीय बैठकीत सहभागी होण्यासाठी सध्या ब्राझीलमध्ये आहेत. यासंदर्भात राज्य सरकार तसेच सर्व संबंधितांबरोबर बैठका घेतल्या जातील आणि ही एक लोक चळवळ बनवण्यासाठी ठोक आराखडा तयार केला जाईल असे ते म्हणाले. गेल्या पाच वर्षात जनतेच्या गरजा पूर्ण करण्याचा सरकारचा प्रयत्न राहिला मात्र पुढील पाच वर्षात जनतेच्या आकांक्षा पूर्ण करण्यासाठी काम करू, असा संदेश पंतप्रधानांनी आपल्या भाषणातून दिल्याचे ते म्हणाले. मोदींच्या नेतृत्वाखाली भारत लवकरच पाच ट्रिलियन डॉलर्सची अर्थव्यवस्था बनेल असा विश्वास जावडेकर यांनी व्यक्त केला. ब्राझीलमध्ये भारतीय दूतावासाने स्वातंत्र्यदिनानिमित्त आयोजित केलेल्या कार्यक्रमात ते बोलत होते.
B.Gokhale/S.Kane/P.Kor
(Visitor Counter : 97
पेट्रोलियम आणि नैसर्गिक वायू मंत्रालय
मार्च 2019 महिन्यातील पेट्रोलियम पदार्थांच्या उत्पादनाचा अहवाल
(नवी दिल्ली, 25 एप्रिल 2019
मार्च महिन्यात देशात कच्च्या तेलाचे उत्पादन 2854.32 टीएमटी इतके होते. हे उत्पादन उद्दिष्टाच्या तुलनेत 12.99 टक्के कमी तर गेल्या वर्षीच्या तुलनेत 16 टक्के कमी आहे.
मार्च महिन्यात देशात नैसर्गिक वायू उत्खनन 2815.96 एमएमएसटीएम इतके होते. मार्च 2018 च्या तुलनेत हे उत्पादन 1.20 टक्के अधिक असले तरी उद्दिष्टाच्या तुलनेत 8.99 टक्के कमी आहे. एप्रिल 2018 ते मार्च 2019 या वर्षात नैसर्गिक वायूच्या उत्खननात किंचित म्हणजे 0.69 टक्के वाढ झाली आहे.
N.Sapre/R.Aghor/P.Kor
गृह आणि शहरी व्यवहार मंत्रालय
'लक्ष्य झिरो डंपसाइट': केंद्र सरकारने महाराष्ट्राच्या 433.74 कोटी रुपयांच्या कचऱ्यावरील प्रक्रिया  संबंधी प्रस्तावाला मंजुरी दिली
अंदाजे 355 एकर जमिनीचा पुनर्वापर करून शहरी भूभागाचा कायापालट करण्यासाठी 2.6 कोटी मेट्रिक टन कचऱ्याची विल्हेवाट लावण्याचे मुंबईचे उद्दिष्ट
मुंबई/नवी दिल्ली; 30 मार्च 2022
घनकचरा व्यवस्थापनाची प्रभावीपणे अंमलबजावणी करण्यात महाराष्ट्राला मदत करण्यासाठी केंद्र सरकारने 3.7 कोटी मेट्रिक टन शहरी कचऱ्यावर प्रक्रिया करण्यासाठी 28 शहरी स्थानिक स्वराज्य संस्थांच्या 433.74 कोटी रुपयांच्या प्रस्तावाला मंजुरी दिली आहे.
वैविध्यपूर्ण आणि दाट लोकसंख्या असलेल्या शहरी स्थानिक स्वराज्य संस्थांमध्ये 1532 एकर जमीनीवर हा प्रकल्प पर्यावरणीय संतुलन सुनिश्चित करेल.
राज्यात बृहन्मुंबई क्षेत्रात वर्षानुवर्षे जमलेला सर्वात जास्त कचरा आहे. ‘लक्ष्य झिरो डंपसाइट’ मिशन अंतर्गत अंदाजे 355 एकर जमिनीचा पुन्हा वापर करून शहरी लँडस्केप मध्ये परिवर्तन घडवून आणण्यासाठी 2.6 कोटी मेट्रिक टन कचऱ्याची विल्हेवाट लावण्याचे उद्दिष्ट आहे.
ठाणे महानगरपालिका शहरातील कचराभूमीत साचलेल्या 8.3 लाख मेट्रिक टन कचऱ्यावर प्रक्रिया करण्यासाठी सज्ज आहे, तर मिरा-भाईंदरने अंदाजे 9 लाख मेट्रिक टन कचऱ्याची विल्हेवाट लावण्याची योजना आखली असून योग्य वापरासाठी अनेक एकर जमीन पुन्हा ताब्यात घेतली आहे.
वर्षानुवर्षे साठलेल्या कचऱ्याच्या ढिगाऱ्यामुळे पर्यावरणाला मोठा धोका निर्माण होतो आणि वायू प्रदूषण आणि जल प्रदूषणात वाढ होते. हा जुन्या कचर्याचा ढिगारा साफ करणे हे केवळ देशाच्या शहरी परिदृश्य बदलण्यासाठीच नव्हे तर सार्वजनिक आरोग्य आणि पर्यावरणाच्या समस्यांचे निराकरण करण्यासाठी देखील महत्त्वाचे आहे.
पंतप्रधान नरेंद्र मोदी यांनी 1 ऑक्टोबर रोजी स्वच्छ भारत मिशन-शहरी 2.0 अंतर्गत भारतीय शहरे कचरामुक्त करण्याच्या योजनेची घोषणा केली होती आणि या मिशन अंतर्गत प्रमुख उद्दिष्टांपैकी एक म्हणजे 'लक्ष्य झिरो डंपसाइट ' म्हणजे शहरातील सुमारे 15,000 एकर जमीनीवरील 16 कोटी टन जुन्या कचऱ्याची विल्हेवाट लावणे हे आहे. ‘कचरामुक्त’ शहरे निर्माण करण्यासाठी शाश्वत स्वच्छता आणि कचऱ्यावर वैज्ञानिक प्रक्रिया करणे हे स्वच्छ भारत मिशन 2.0 चे ध्येय आहे.
देशभरातील राज्ये आणि शहरांनी धोकादायक जुन्या कचऱ्याचे ढीग असलेली कचराभूमी स्वच्छ करण्याची वाढती गरज ओळखली आहे. कचरामुक्त शहरांच्या संकल्पनेला बळकटी देत, ‘लक्ष्य झिरो डंपसाइट’ या अभियानांतर्गत विविध शहरांनी केंद्र सरकारकडे मदत मागितली आहे.
महाराष्ट्रातील 28 नागरी स्थानिक स्वराज्य संस्थांनी कचऱ्याची विल्हेवाट लावण्यासाठी गृहनिर्माण आणि नागरी व्यवहार मंत्रालयाकडे, जे स्वच्छ भारत मिशन – शहरी 2.0 च्या अंमलबजावणीसाठी नोडल मंत्रालय आहे, त्यांना कृती आराखडे सादर केले होते, ज्यांना नंतर मंजुरी देण्यात आली आहे.
नियमित अद्ययावत माहितीसाठी, कृपया स्वच्छ भारत मिशनच्या अधिकृत संकेतस्थळ आणि सोशल मीडियाला भेट द्या. :
Facebook:Swachh Bharat Mission - Urban | Twitter: @SwachhBharatGov|
YouTube: Swachh Bharat Mission-Urban | Instagram:sbm_urban
अर्थ मंत्रालय
महसूल गुप्तचर संचालनालयाने मुंबई विमानतळावर सुमारे 6.2 कोटी रुपये किमतीचे 10 किलो सोने केले जप्त, 2 जण ताब्यात
नवी दिल्ली, 4 जून 2023
महसूल गुप्तचर संचालनालय  मुंबईने 3 आणि 4 जून 2023 रोजी दोन वेगवेगळ्या कारवाईत 10 किलोग्राम सोने जप्त केले आहे.
पहिल्या प्रकरणात शारजाहून मुंबईत एयर इंडिया एक्स्प्रेस फ्लाईट क्रमांक IX 252 ने आलेल्या दोन प्रवाशांना विशिष्ट माहितीच्या आधारे, विमानतळावर थांबवण्यात आले. या प्रवाशांची तपासणी केल्यावर अंगाभोवती गुंडाळलेल्या कपड्यांमध्ये 8 किलो वजनाचे 24 कॅरेटचे परदेशी शिक्का असलेले सोन्याचे 8 बार सापडले. याविषयीच्या अधिक माहितीच्या आधारे तातडीने कारवाई करत या प्रवाशाच्या आणखी एका साथीदाराला ताब्यात घेण्यात आले. 8 किलो वजनाचे 4.94 कोटी रुपयांचे सोने बारच्या स्वरुपात आढळले. पहिल्या प्रकरणात तीन व्यक्तींना अटक करण्यात आली आहे.
दुसऱ्या प्रकरणात दुबईवरून येत असलेल्या एका भारतीय नागरिकाला छत्रपती शिवाजी महाराज आंतरराष्ट्रीय विमानतळावर 3 जून 2023 रोजी चौकशीसाठी थांबवण्यात आले आणि त्याच्या सामानाची तपासणी केली असता 56 लेडीज पर्स त्याच्याकडून ताब्यात घेण्यात आल्या. या सर्व लेडीज पर्सच्या धातूच्या पट्ट्यांमध्ये चंदेरी रंगाच्या धातूच्या तारांच्या स्वरुपात 24 कॅरट सोने लपवण्यात आल्याचे आढळले. ताब्यात घेतलेल्या या सोन्याच्या तारांचे निव्वळ वजन 2005 ग्रॅम होते आणि त्यांची अंदाजे किंमत सुमारे रु.1,23,80,875/- इतकी होती. या प्रकरणातील संबंधित प्रवाशाला अटक करण्यात आली आहे. दुसऱ्या प्रकरणात वरवर पाहता सुशिक्षित व्यक्तींचा सोन्याच्या तस्करीचे नियोजन आणि कृतीमध्ये प्रत्यक्ष सहभाग असल्याचे आढळले.
या दोन्ही प्रकरणात गुन्हे करण्याचे पूर्णपणे नवे प्रकार दिसून आले, ज्यातून डीआरआय अधिकाऱ्यांना सोन्याच्या तस्करी करणाऱ्या गटांच्या तपासणीमध्ये नियमितपणे निर्माण होत असलेली आव्हाने समोर आली. परदेशी शिक्के असलेल्या आणि मुंबई आंतरराष्ट्रीय विमानतळावर जप्त करण्यात आलेल्या चंदेरी रंगाच्या धातूच्या तारांच्या स्वरुपात लपवलेले 24 कॅरट सोने, सोन्याच्या तस्करीच्या विरोधात सुरू असलेल्या लढ्यामधली ठळक घटना ठरली आहे.
या दोन्ही कारवाईत 6.2 कोटी रुपयांचे एकूण 10 किलो सोने जप्त करण्यात आले आणि संबंधित प्रकरणांमध्ये 4 प्रवाशांना अटक करण्यात आली. या प्रकरणात पुढील चौकशी सुरू आहे.N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
रस्ते वाहतूक आणि महामार्ग मंत्रालय
बंदर विकास: सुमारे 3,500 कोटी रुपये खर्चाचे जवाहरलाल नेहरु पोर्ट ट्रस्टला जोडण्यासाठी पूरक रस्ते निर्मिती प्रकल्प
नवी दिल्ली, 4 मे 2022
केंद्रीय रस्ते वाहतूक आणि महामार्ग मंत्री नितीन गडकरी म्हणाले की, पंतप्रधान नरेंद्र मोदी यांच्या मार्गदर्शनानुसार, संपूर्ण देशातील बंदरे आणि देशांतर्गत उत्पादन तसेच ग्राहक केंद्रे यांच्यात वाढते दळणवळण प्रस्थापित करण्याच्या दृष्टीकोनातून जागतिक दर्जाचे रस्ते तयार करून विविध बंदरांच्या निर्मितीद्वारे विकास करण्यासाठी सरकार कटिबद्ध आहे.
ट्वीट संदेशांच्या मालिकेत नितीन गडकरी यांनी माहिती दिली की, भारतीय राष्ट्रीय महामार्ग प्राधिकरणाने जवाहरलाल नेहरू पोर्ट ट्रस्टच्या  अंतर्गत भागांना जोडणारे अनेक नवीन रस्ते जोडणी प्रकल्प हाती घेतले आहेत, सुमारे 3,500 कोटी रुपये खर्चाने राष्ट्रीय महामार्ग -4B  आणि राज्य महामार्ग-54  या मार्गांची पुनर्बांधणी आणि सुधारणा करण्याचे काम हाती घेतले आहे.
केंद्रीय मंत्री म्हणाले की या अंदाजे 48 लाखांची प्रचंड रहदारी असलेल्या विभागात या प्रकल्पांची पूर्तता झाल्यानंतर प्रवासाचा वेळ आणि होणाऱ्या वाहनांवरचा खर्च कमी होईल. ते पुढे म्हणाले की, नवी मुंबई आंतरराष्ट्रीय विमानतळासह निर्यात आणि दळणवळण यामुळे या क्षेत्राच्या आर्थिक विकासाला चालना मिळेल. करळ फाटा आणि गव्हाण फाटा येथील दोन ग्रेड सेपरेटरमुळे वाहनधारकांना जलदरित्या लेन बदलणे आणि राष्ट्रीय आणि राज्य महामार्गावर येणे सुलभ होणार आहे.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
रेल्वे मंत्रालय
आरपीएफ मध्ये कॉन्स्टेबलच्या 19800 पदांच्या सोशल मीडियावरील बनावट भरती अधिसूचनेबाबत स्पष्टीकरण
नवी दिल्ली, 10 जानेवारी 2023
रेल्वे सुरक्षा दल  मध्ये पोलीस शिपाई  पदाच्या 19800 जागांच्या भरतीबाबत सोशल मिडिया, अर्थात समाज माध्यमे आणि वर्तमानपत्रांमध्ये एक बनावट संदेश प्रसारित केला जात आहे. या निवेदना द्वारे सूचित केले जाते की आरपीएफ किंवा रेल्वे मंत्रालयाने त्यांच्या अधिकृत संकेतस्थळावर अथवा कोणत्याही छापील किंवा इलेक्ट्रॉनिक माध्यमा द्वारे अशी कोणतीही अधिसूचना जारी केलेली नाही.
ही बातमी खोटी आहे आणि त्याकडे सर्वांनी दुर्लक्ष करावे, याचा पुनरुच्चार करण्यात येत आहे.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126
पंतप्रधान कार्यालय
नवरात्रीनिमित्त पंतप्रधानांकडून जनतेला शुभेच्छा
नवी दिल्ली, 29 सप्टेंबर 2019
नवरात्रीच्या पावन पर्वानिमित्त पंतप्रधान नरेंद्र मोदी यांनी जनतेला शुभेच्छा दिल्या आहेत.
PMO India✔@PMOIndia
Tomorrow onwards, the nation will mark the auspicious occasion of Navratri.
The atmosphere will be festive due to Durga Puja too. I wish my fellow Indians on these special occasions: PM @narendramodi
10.4K
8:53 PM - Sep 28, 2019
Twitter Ads info and privacy
1,795 people are talking about this
B.Gokhale/N.Chitale/D.Rane
(Visitor Counter : 51
पंतप्रधान कार्यालय
आंतरराष्ट्रीय योग दिवसानिमित्त पंतप्रधानांच्या नेतृत्वाखाली रांची येथे सामूहिक योगाभ्यास
नवी दिल्ली, 21 जून 2019
आंतरराष्ट्रीय योगदिनानिमित्त आज पंतप्रधान नरेंद्र मोदी यांच्या नेतृत्वाखाली सामुहिक योगाभ्यास करण्यात आला. या योगाभ्यासापूर्वी पंतप्रधानांनी उपस्थितांशी संवाद साधला. ‘शांतता, सौहार्द आणि प्रगतीसाठी योग’, असे आपले ब्रीदवाक्य असायला हवे, असा संदेश पंतप्रधानांनी यावेळी दिला. योगाचा प्रसार आणि प्रचार करणाऱ्या माध्यमांचे त्यांनी आभार मानले.
आधुनिक योगाचा हा संदेश आता शहरांपासून गावांपर्यंत आणि गरीब घरे तसेच आदिवासी समुदायांपर्यंत पोहचवणे हे आपले उद्दिष्ट आहे, असे पंतप्रधान यावेळी म्हणाले. गरीब आणि आदिवासींना आयुष्यात अनेक आजारांचा सामना करावा लागतो, त्यामुळे त्यांच्यापर्यंत योगाभ्यास पोहोचवणे, आवश्यक आहे, असंही ते म्हणाले.
बदलत्या काळात, आपला भर केवळ आजार प्रतिबंधन नाही, तर निरामय आयुष्य, असा हवा आणि ती ताकद आपल्याला योगाभ्यासातूनच मिळू शकते. योग हे प्राचीन भारतीय तत्वज्ञान आहे, असेही मोदी म्हणाले. योग म्हणजे आपण केवळ चटईवर करणारी आसने किंवा प्राणायाम नव्हे, तर योग म्हणजे संपूर्ण आयुष्याला शिस्त लावून समर्पित भावनेने करण्याची साधना आहे, असे सांगत आयुष्यभर योगाभ्यास करायला हवा, असा सल्ला पंतप्रधानांनी दिला.
योग, वय, वर्ण, जात, धर्म, समुदाय, विचार आणि आचार आणि सीमा यांची बंधने दूर सारणारी, माणसांना जोडणारी साधना आहे. योग सर्वांसाठी आहे.
आज घरांपासून ते कार्यालयांपर्यंत बगिच्यांपासून क्रीडा संकुलांपर्यंत तसेच रस्त्यांपासून आरोग्य केंद्रांपर्यंत सगळीकडे योगाचा अंतर्भाव झालेला दिसतो.
योग एकाचवेळी प्राचीन आणि आधुनिक आहे. स्थिर आणि प्रवाही आहे, असंही मोदी म्हणाले.
गेल्या कित्येक शतकांपासून योगाचे सार कायम आहे. ते म्हणजे निरोगी शरीर, स्थिर मन, एक आत्मा, असे पंतप्रधान म्हणाले. योग म्हणजे ज्ञान, कार्य आणि भक्ती याचा अनोखा संगम आहे, असे त्यांनी सांगितले.
आज जगाने योगाचा स्वीकार केला आहे, तेव्हा आपणही योगासंबंधित संशोधनांवर भर द्यायला हवा. वैद्यक शाखा, फिजियोथेरपी आणि कृत्रिम बुद्धीमत्ता अशा क्षेत्रांच्या अभ्यासात योगाचा अंतर्भाव करायला हवा.
B.Gokhale/R.Aghor/D.Rane
(Visitor Counter : 64
संरक्षण मंत्रालय
लष्कराच्या दक्षिण कमांडच्या वतीने पुणे येथे शिक्षणतज्ञ परिषद 2023 चे आयोजन
दक्षिण कमांडने आयोजित केलेल्या दोन दिवसीय शैक्षणिक परिषदेचा 25 ऑगस्ट 2023 रोजी समारोप झाला. कमांड प्रिन्सिपल बैठक 2023 चे प्रमुख पाहुणे- दक्षिण कमांडचे लेफ्टनंट जनरल अजय कुमार सिंग हे होते. भविष्याचे शिल्पकार म्हणून शिक्षकांच्या भूमिकेवर त्यांनी आपल्या दृष्टिकोन स्पष्ट केला. आपल्या देशाच्या सध्याच्या अमृत काळाचा उपयोग करून तरुणांच्या आध्यात्मिक आणि सांस्कृतिक कल्याणासोबत तांत्रिक पराक्रमाला चालना देऊन शिक्षण पद्धतीत परिवर्तन घडवून आणण्यावर त्यांनी भर दिला. राष्ट्रीय विकास आणि समृद्धी टिकवून ठेवण्यासाठी आणि त्याला प्रोत्साहन देण्यासाठी भारतीय ज्ञान प्रणाली आणि सांस्कृतिक नीतिमत्ता यांनी बजावलेल्या महत्त्वपूर्ण भूमिकेवर त्यांनी भर दिला.
मुख्यालयाच्या दक्षिण कमांडचे चीफ ऑफ स्टाफ लेफ्टनंट जनरल मनजीत कुमार हे विविध क्षेत्रातील नेत्यांच्या या सहयोगी शिखर परिषदेच्या यशामागे मार्गदर्शक शक्ती म्हणून भूमिका बजावत होते. राष्ट्रीय शैक्षणिक धोरण 2020 च्या अनुषंगाने सैनिक कल्याण शैक्षणिक संस्थेद्वारे हाती घेतलेल्या अनेक यशस्वी घडामोडींचा यात समावेश करण्यात आला होता. सैनिकी शाळा आणि सैनिकी जनता शाळेचे सामाजिक उपक्रम, प्रशिक्षण कार्यक्रम सुलभ करण्यासाठी प्रशिक्षक विकास आणि संशोधन केंद्राची स्थापना याचा यात समावेश होता. दोन दिवसांच्या कालावधीत एकत्रित केलेल्या बौद्धिक भांडारांनी समृद्ध, सर्वसमावेशक आणि तंत्रज्ञानावर आधारित शालेय शिक्षणाचा प्रसार करण्यासाठी कृतिशील आराखडे तयार करण्यात शाळेच्या प्रतिनिधींनी लक्षणीय मदत केली.
परिवर्तनात्मक उपक्रमाचा उद्देश शाळेतील नेत्यांना त्यांच्या संबंधित शाळांमध्ये परस्पर-सहकार आणि शिक्षणातील नाविन्यपूर्णतेद्वारे उत्कृष्टतेची संस्कृती वाढवण्यास सक्षम करण्यासाठी मार्गदर्शन करणे हा आहे.
चाणक्य विद्यापीठाचे संस्थापक-कुलगुरू, राष्ट्रीय शैक्षणिक धोरण 2020 च्या मसुदा समितीचे सदस्य आणि राष्ट्रीय अभ्यासक्रम आराखडा समितीचे सदस्य प्रा.एम.के. श्रीधर, यांनी राष्ट्रीय शैक्षणिक धोरण भारत 2020 आणि राष्ट्रीय अभ्यासक्रम चौकटीच्या तरतुदींचा समावेश करून शिक्षण व्यवस्थेच्या सुरळीत संक्रमणामध्ये शाळा प्रमुखांच्या भूमिकेवर भर दिला.
रामकृष्ण मठाचे प्रमुख स्वामी श्रीकांतानंद जी यांनी शिक्षण प्रणालीला भारतीय ज्ञान प्रणाली आणि सांस्कृतिक आचार यांच्याशी जोडून इष्टतम करण्याचे आवाहन केले. अध्यात्म, आंतरिक वाढ आणि आत्मज्ञान हे शिक्षणाचे अंतिम ध्येय असल्याचे त्यांनी आपल्या प्रेरणादायी शब्दांतून अधोरेखित केले.
महातत्त्वाच्या मुख्य कार्यकारी अधिकारी दीप्ती साहनी यांनी मेळाव्याला डिजिटल युगाशी सुसंगत भविष्यवादी नेतृत्व पद्धतींचा अवलंब करण्यावर प्रबोधन केले. शाळेतील वर्ग परस्परसंवादी आणि आकर्षक बनवण्यात डिजिटल तंत्रज्ञानाच्या प्रभावावर त्यांनी भर दिला. राष्ट्रीय शैक्षणिक धोरण 2020 च्या अंमलबजावणी आणि अंमलबजावणीच्या पैलूंवरील प्रिय माध्यमिक शिक्षण मंडळ CBSE चा दृष्टीकोन CBSE च्या उत्कृष्टता केंद्राच्या श्वेता मून यांनी सादर केला.
21व्या शतकात आणि त्यापुढील काळात आपल्या विद्यार्थ्यांना भरभराटीसाठी सक्षम करणारी सर्वसमावेशक आणि लवचिक शिक्षण प्रणाली तयार करण्यासाठी एकत्रितपणे आणि सातत्यपूर्णपणे काम करणे हा या संमेलनाचा दूरदर्शी उद्देश होता. या फलदायी ठरलेल्या सहकार्याचा वारसा शालेय नेत्यांना शैक्षणिक परिदृश्य सुधारण्यासाठी प्रेरणा आणि मार्गदर्शन करत राहणार.
पंतप्रधान कार्यालय
पंतप्रधानांनी श्री गुरु गोविंद सिंग जी यांच्या प्रकाश पर्वानिमित्त जनतेला दिल्या शुभेच्छा
नवी दिल्ली : 09 जानेवारी 2022
पंतप्रधान, नरेंद्र मोदी यांनी श्री गुरु गोविंद सिंग जी यांच्या प्रकाश पर्वानिमित्त जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
"श्री गुरू गोविंद सिंग जी यांच्या प्रकाश पर्वाच्या शुभेच्छा. त्यांचे जीवन आणि संदेश लाखो लोकांना बळ देतात. त्यांच्या 350 व्या प्रकाश उत्सवाची संधी आमच्या सरकारला मिळाली त्याचा आनंद कायम स्मरणात राहील. पाटणा येथील माझ्या भेटीच्या काही आठवणी शेअर करत आहे
मंत्रिमंडळ
यूपीएससी आणि सीएससीएम यांच्यातल्या सामंजस्य कराराला मंत्रिमंडळाची मान्यता
नवी दिल्ली, 7 मार्च 2019
केंद्रीय लोक सेवा आयोग, यूपीएससी आणिसिव्हील सर्व्हिस कौन्सिल ऑफ मंगोलिया, सीएससीएम यांच्यातल्या सामंजस्य कराराला मंत्रीमंडळाची मान्यता मिळाली आहे.
यामुळे यूपीएससी आणि सीएससीएम यांच्यातले संबंध अधिक दृढ होणार आहेत.
भर्ती क्षेत्रात दोनही पक्षांच्या तज्ञांचा सल्ला आणि अनुभवांचे आदान-प्रदान करण्यासाठी या करारामुळे सुलभ होणार आहे.
N.Sapre/N.Chitale/P.Kor
(Visitor Counter : 50
संरक्षण मंत्रालय
हवाई दलाचे कमांडर विवेक सिंग बलोरिया यांनी कान्हेरीच्या टेकड्यांमध्ये असलेल्या हवाई दलाच्या तळाचे प्रमुख म्हणून पदभार स्वीकारला
मुंबई, 6 जून 2022
हवाई दल कमांडर विवेक सिंग बलोरिया यांनी आज 06 जून 2022 रोजी कान्हेरीच्या टेकड्यांमध्ये असलेल्या हवाई दलाच्या तळाचे प्रमुख म्हणून पदभार स्वीकारला. हवाई दलाच्या तळावर झालेल्या लष्करी समारंभात त्यांनी ही जबाबदारी स्वीकारली. हवाई दलातील वायू सेना पदक विजेते कमांडर आर. संजीव कुमार यांच्याकडून त्यांनी पदाची सूत्रे हाती घेतली.
हवाई दल कमांडर विवेक सिंग बलोरिया हे नवी दिल्ली येथील राष्ट्रीय संरक्षण महाविद्यालयाचे माजी विद्यार्थी आहेत. त्यांच्याकडे दिशादर्शित शस्त्रास्त्रे, लढाऊ विमाने, इलेक्ट्रॉनिक लढाऊ शस्त्रे, हवाई दलात वापरण्यात येणारी शस्त्र सामग्री तसेच हवाई क्षेत्रातील पायाभूत सुविधांचे आधुनिकीकरण यांसारख्या अनेक परिचालनाचा प्रचंड अनुभव आहे.
S.Kane/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 88
कृषी मंत्रालय
नॅशनल बांबू मिशनने भारतातील बांबू व्यवसायातील संधी आणि आव्हाने या विषयावर दिनांक 25-26 फेब्रुवारी 2021 रोजी आयोजित केली राष्ट्रीय परीषद
10,000 कृषी उत्पन्न संस्थांपैकी 40 बांबू कृषी उत्पन्न संस्थांना नव्या योजनेत मंजूरी
नवी दिल्ली, 27 फेब्रुवारी 2021
कृषी सहकार आणि शेतकरी कल्याण विभागाचा एक भाग राष्ट्रीय बांबू मिशनने 25 आणि 26 फेब्रुवारी 2021 रोजी द्रुकश्राव्य माध्यमातून भारतातील बांबू व्यवसायातील संधी आणि आव्हाने या विषयावर दोन दिवसांचे राष्ट्रीय चर्चासत्र आयोजित करण्यात आले होते.
हा कार्यक्रम आयोजित करण्यासाठी राष्ट्रीय बांबू मिशनला नीती आयोग आणि इन्व्हेस्ट यांनी सहकार्य दिले. या क्षेत्राच्या सर्वांगीण विकासाला चालना देण्यासाठी, विचार विनिमय करणे हा या कार्यक्रमाचा हेतू होता. विविध क्षेत्रातील तज्ञ आणि हितसंबंधितांच्या चर्चासत्रातून या क्षेत्राला भेडसावणाऱ्या अचूक समस्यांवर तोडगा निघून राष्ट्रीय बांबू मिशनच्या कार्याला गती प्राप्त होईल.
मध्यम, लघु आणि सूक्ष्म उद्योग मंत्री श्री. नितिन गडकरी यांनी या परीषदेचे दिनांक 25 फेब्रुवारी 2021 रोजी उदघाटन केले. आत्मनिर्भर भारतासाठी बांबू, निर्यात प्रोत्साहन आणि जागतिक दर्जा प्राप्त करणे, यशोगाथा, उपलब्धता, नवनिर्माण, संशोधन आणि विकास, कौशल्य विकास संस्थात्मक पत प्रवेश आणि आंतरराष्ट्रीय सहकार्य या विषयांवर या परीषदेत चर्चा झाली.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 182
आयुष मंत्रालय
तथ्याधारित संशोधनाला चालना देऊन पारंपारिक औषध पद्धती बळकट करण्यासाठी भारत कटीबद्ध आहे - सर्बानंद सोनोवाल
आयुष मंत्र्यांच्या हस्ते युनानी औषधांवरील आंतरराष्ट्रीय परिषदेचे उद्घाटन
आयुष मंत्रालयाचे केंद्रीय मंत्री सर्बानंद सोनोवाल यांनी पारंपारिक औषधांच्या क्षेत्रात भारताने जगात घेतलेल्या आघाडीचा पुनरुच्चार केला आणि आयुष क्षेत्रात तथ्याधारित वैज्ञानिक संशोधनाला चालना देण्याच्या गरजेवर भर दिला. युनानी दिवस 2023 आणि नवी दिल्ली विज्ञान भवन इथे आयोजित आंतरराष्ट्रीय परिषदेच्या औपचारिक उद्घाटनानिमित्त आयोजित कार्यक्रमात आज मंत्री प्रमुख पाहुणे म्हणून सहभागी झाले होते. युनानी औषध पद्धतीला मोठा जनाधार मिळत असून वर्ष 2014 पासून त्यात आणखी वाढ होत असल्याचेही त्यांनी नमूद केले.
या परिषदेला संबोधित करताना केंद्रीय विधी आणि न्याय मंत्री किरेन रिजिजू म्हणाले, “युनानी औषध प्रणाली ही भारताची समृद्ध पारंपारिक औषध प्रणाली आहे. कोविड-19 महामारी दरम्यान आयुष आधारित उपायांनी आराम कसा मिळतो हे आपण अनुभवले आहे.
आयुष राज्यमंत्री डॉ. मुंजपारा महेंद्रभाई म्हणाले की, युनानी औषध पद्धती आरोग्य राखण्यासाठी आणि रोग टाळण्यासाठी निरोगी आहाराच्या सवयींसाठी तपशीलवार मार्गदर्शन प्रदान करते.
यावेळी सेंट्रल कौन्सिल फॉर रिसर्च इन युनानी मेडिसिन चे विविध अहवाल, आंतरराष्ट्रीय परिषदेच्या स्मरणिका, ऑनलाइन जर्नलचे प्रकाशन करण्यात आले. सीसीआरयूएम ने विकसित केलेल्या युनानी औषध पद्धतीमधील सर्वसामान्य उपचारावरील मोबाइल ॲपचे देखील आज लोकार्पण करण्यात आले.
सेंट्रल कौन्सिल फॉर रिसर्च इन युनानी मेडिसिन देखील हायब्रीड पद्धतीने युनानी मेडिसिनवर आधारित दोन दिवसांची आंतरराष्ट्रीय परिषद आयोजित करत आहे. या परिषदेत सुमारे 1300 प्रतिनिधी, तज्ञ व्यक्ती, शिक्षणतज्ज्ञ, संशोधक आणि उद्योग प्रतिनिधी सहभागी होत आहेत.
आयुष मंत्रालय
केंद्रीय आयुष मंत्री सर्बानंद सोनोवाल यांनी जागतिक होमिओपॅथी दिनानिमित्त वैज्ञानिक संमेलनाचे उद्घाटन केले
केंद्रीय आयुष, बंदरे, नौवहन आणि जलमार्ग मंत्री सर्बानंद सोनोवाल यांनी आज नवी दिल्ली येथे ‘होमिओपॅथी: पीपल्स चॉईस फॉर वेलनेस’ वरील दोन दिवसीय वैज्ञानिक संमेलनाचे उद्घाटन केले. आयुष आणि महिला व बाल विकास राज्यमंत्री डॉ महेंद्रभाई मुंजपारा हे देखील यावेळी उपस्थित होते. जागतिक होमिओपॅथी दिनानिमित्त आयुष मंत्रालयाच्या अंतर्गत तीन सर्वोच्च संस्था -सेंट्रल कौन्सिल फॉर रिसर्च इन होमिओपॅथी , नॅशनल कमिशन फॉर होमिओपॅथी आणि नॅशनल इन्स्टिट्यूट ऑफ होमिओपॅथी यांनी संयुक्तपणे हे संमेलन आयोजित केले आहे.
उपस्थितांना संबोधित करताना सोनोवाल यांनी आयुषच्या शिक्षण, व्यवसाय आणि औषध विकास क्षेत्रात परिवर्तनीय बदल होत असल्याचे सांगितले. ते म्हणाले की नॅशनल कमिशन फॉर इंडियन सिस्टीम्स ऑफ मेडिसिन आणि अलिकडेच स्थापन झालेल्या नॅशनल कमिशन फॉर होमिओपॅथी यांनी आयुष शिक्षणाला नवीन शैक्षणिक धोरणानुसार संरेखित केले आहे आणि नवीन प्रतिभावंताना इतके आकर्षित करत आहे की, आयुष ही त्यांची पहिली उपचार पसंती तर आहेच शिवाय वैद्यकीय शिक्षण घेऊ इच्छिणाऱ्या विद्यार्थ्यांची देखील पहिली पसंती बनू शकते. ते म्हणाले की होमिओपॅथी औषधे सहजपणे दिली जातात आणि मोठ्या संख्येने लोक ती स्वीकारतात.
या प्रसंगी डॉ. महेंद्रभाई मुंजपरा यांनी विविध रोगांवर उपचार करण्यासाठी आणि कमी खर्चात सुरक्षित मार्गाने वैयक्तिक आरोग्य सुधारण्यासाठी होमिओपॅथी अत्यंत प्रभावी असल्याचे अधोरेखित केले.
पंतप्रधान कार्यालय
रायबरेली येथील आधुनिक रेल्वे डबा कारखान्यात एप्रिल 2023 मध्ये विक्रमी 10,000 रेलवेदब्यांची निर्मिती केल्याबद्दल पंतप्रधानांकडून कौतुक
रायबरेली येथील आधुनिक रेल्वे डबा कारखान्यात एप्रिल 2023 मध्ये विक्रमी 10,000 रेल्वे डब्यांची निर्मिती केल्याबद्दल पंतप्रधान नरेंद्र मोदी यांनी कौतुक केले आहे.
रेल्वे मंत्रालयाचे एक ट्विट सामायिक करताना पंतप्रधान म्हणाले;
“अद्भुत! ‘मेक इन इंडिया’ला चालना देण्याच्या आणि रेल्वे क्षेत्राला बळकटी देण्याच्या प्रयत्नांचा हा एक भाग आहे.”